टी एम लगातार कर्नाटक संगीत को लोकतांत्रिक बनाने की कोशिश में जुटे हुए हैं जो उनके ख्याल से संभ्रातों के बीच सिमटा था। चेन्नई की झुग्गियों में सुबह की महफिल सजाने से लेकर मछुआरों की बस्ती में जाकर गाने तक, बावजूद इसके 'एलिट महफिल' आपको नकार नहीं सकती। आरोप आप पर भी कम नहीं हैं जैसे कि संगीत को सियासी बनाने का सबसे पहले आरोप। कहा जाता है अदीब दिखने-बनने की कोशिश में महफिल बीच में छोड़ देते हैं ताकी आप सुर्खियों में बने रहें। यह भी बताया गया कि संगीत कोई सरकारी नौकरी नहीं है जिसमें आरक्षण मिले लेकिन यह कोई नहीं बताएगा कि समान मौका देने के लिये समाज ने क्या किया?